নাম প্রকাশ না করার শর্তে ইসির একজন যুগ্ম সচিব বলেন, একাদশ জাতীয় সংসদের তফসিল ঘোষণা করা হবে এর জন্য বিটিভিতে একটি চিঠি পাঠানো হয়েছে। এ উপলক্ষে প্রধান নির্বাচন কমিশনার (সিইসি) খান মো নুরুল হুদা জাতির উদ্দেশ্যে ভাষণ দেবেন; যার প্রস্তুতির অংশ হিসেবে সরকারি ওই সম্প্রচার প্রতিষ্ঠানকে চিঠি দেয়া হয়েছে। ওই ভাষণের মাধ্যমে নির্বাচনের তফসিল ঘোষণার সম্ভাবনা বেশি বলে জানান ওই কর্মকর্তা। কারণ দশম জাতীয় সংসদের তফসিল ওই প্রক্রিয়ায় ঘোষণা করা হয়েছিল। ওই কর্মকর্তা আরো বলেন, এ চিঠি নিয়ে লুকোচুরির কিছু নেই। এটা ইতিবাচক।